“የተጫዋቾች ደሞዝ ያልከፈልንበት ጊዜ የለም” ወልቂጤ ከተማ
በኮሮና ወረርሽኝ ምክንያት ደሞዝ ለመክፈል አዳጋች በሆነበት በዚህ ወቅት ወልቂጤ ከተማ ደሞዝ እንዳልከፈለ ተደርጎ የሚሰራጨው መረጃ ተገቢ እንዳልሆነ ክለቡ አሳውቋል።እንደ ክለቡ ም/ፕሬዝደንት አቶ አበባው ገለፃ ከሆነ ” አንድም ቀን ደሞዝ አለመክፈል አይደለም መደበኛ ክፍያ ከምንከፍልበት ቀን አሳልፈን አናውቅም። የሚያዝያ ወርን በተለያዩ ምክንያቶች ለአምስት ቀን ብቻ ነው ያሳለፍነው። ይህ እየታወቀ ደሞዝ እንዳልከፈልን ተደርጎ የሚቀርቡ ማናቸውም ነገሮች ከእውነት የራቁ ናቸው።” በማለት ተናግረዋል።የኢትዮጵያ ተጫዋቾች ማኅበር ክለቦች ኮንትራታቸውን አክብረው ስምንት ክለቦች ክፍያ ፈፅመዋል በማለት ማመስገኑ ይታወቃል።